Tupac Shakur

Den Tupac Amaru Shakur, gebuer als Lesane Parish Crooks de 16. Juni 1971 zu New York, a gestuerwen den 13. September 1996 zu Las Vegas, war en US-amerikanesche Rapper, Songwriter a Schauspiller.NPR Music: Growing Tupac's Legacy, 10 Years After His Death (13. September 2006) Hie war besser als 2Pac an och kuerzzäiteg als Makaveli bekannt. Hie gëllt als ee vun de bekanntste Vertrieder vum West Coast Hip-Hop.

 Impakt 
Den Tupac Shakur huet iwwer 75 Millioune Placke verkaaft.Hindustan Times (online): Happy Birthday Tupac! (16. Juni 2012) Seng Albumen All Eyez on Me a Greatest Hits zielen zu den Albume mat den héchste Verkafszuelen an den USA.Billboard: Billboard 200 Chart Moves: 'Hozier' Has Sold a Half-Million (13. Mäerz 2015) Hie gouf vu ville Musekzäitschrëften als ee vun de beschte Kënschtler vun allen Zäite gelëscht, dorënner vu Rolling Stone, a gëllt als ee vun de beschten an aflossräichste Rapper.answers.com: The Five Most Influential Rappers (gekuckt den 9. Juni 2015)Rolling Stone: 100 Greatest Artists (2. Dezember 2010)

Den 2Pac huet als Roadie, Background-Dänzer an MC fir d'alternativ Hip-Hop Grupp Digital Underground ugefaangen, éier hien eng Solo-Carrière gestart huet.Biographie op hotshotdigital.com (gekuckt den 9. Juni 2015) D'Themen an de meeschte vum 2Pac senge Liddertexter dréine sech ëm d'Gewalt an de Misär an amerikanesche Stied, ëm Rassismus an aner sozial Problemer. Seng zwéin Elterendeeler an aner Familljemembere ware Member an der Black Panther Party, enger revolutionärer, schwaarz-nationalistescher a sozialistescher Beweegung. Déi Idealer spigele sech och a senge Lidder erëm.

Am leschten Deel vu senger Carrière huet den 2Pac sech un der Rivalitéit tëscht den Unhänger vun East Coast Hip-Hop a West Coast Hip-Hop bedeelegt an ass a Konflikter mat anere Rapper, Produzenten a Museklabelmataarbechter geroden, dorënner am bekanntste mam Rapper The Notorious B.I.G. an dem Label Bad Boy Records.

De 7. September 1996 gouf de Shakur op enger Kräizung zu Las Vegas e puermol aus engem Auto ugeschoss. Hien ass sechs Deeg méi spéit am Spidol gestuerwen. Et ass net gewosst, wie fir de Muerd verantwortlech ass.

 Discographie 

 Studiosalbumen 
 1991: 2Pacalypse Now
 1993: Strictly 4 My N.I.G.G.A.Z...
 1994: Thug Life: Volume 1 
 1995: Me Against the World
 1996: All Eyez on Me
 1996: The Don Killuminati: The 7 Day Theory

 Albumen, déi no sengem Doud verëffentlecht goufen 
 1996: R U Still Down? (Remember Me)
 1999: Still I Rise 
 2001: Until the End of Time
 2002: Better Dayz
 2004: Loyal to the Game
 2006: Pac's Life

 Live-Albumen 
 2004: 2Pac Live
 2005: Live at the House of Blues

 Filmographie 
 1992: Juice
 1993: Poetic Justice
 1994: Above the Rim
 1996: Bullet
 1997: Gridlock'd
 1997: Gang Related

 Um Spaweck 

Kategorie:Gebuer 1971
Kategorie:Gestuerwen 1996
Kategorie:US-amerikanesch Rapper
Kategorie:US-amerikanesch Filmschauspiller